En 46-årig mand blev torsdag morgen gennembanket i sit hjem i Frederikshavn. Hjemmerøverne stak af fra gerningsstedet med penge og smykker. Efterfølgende blev en 20-årig mand anholdt for røveriet. Han er nu varetægtsfængslet i foreløbigt fire uger. Politiets anklager Torben Kaufmann Sørensen oplyser til TV2/Nord, at der fortsat mangler en gerningsmand, som politiet endnu ikke har anholdt. Den 46-årige fik skader i ansigtet og mærker på kroppen efter at være blevet slået og sparket under røveriet.

Referat:
En 20-årig mand er blevet varetægtsfængslet i fire uger for hjemmerøveri.